Α4-0163/96

Ψήφισμα σχετικά με τα προβλήματα ανάπτυξης/διαρθρωτικών παρεμβάσεων βάσει των στόχων 1, 2 και 5β στην Ισπανία (1994-1999)

Το Ευρωπαϊκό Κοινοβούλιο,

- έχοντας υπόψη τις αποφάσεις της Επιτροπής της 29ης Ιουνίου 1994 για τη θέσπιση κοινοτικού πλαισίου στήριξης για την κοινοτική διαρθρωτική παρέμβαση υπέρ των περιοχών της Ισπανίας που καλύπτονται από το Στόχο 1 (C4-0053/96) ((ΕΕ L 250 της 26.09.1994, σελ. 5)) και της 30ής Δεκεμβρίου 1994 για την έγκριση του κοινοτικού πλαισίου στήριξης για την κοινοτική διαρθρωτική παρέμβαση υπέρ των περιοχών του Στόχου 2 στην Ισπανία (C4-0054/96) ((ΕΕ L 384 της 31.12.1994, σελ. 101)),

- έχοντας υπόψη το ενιαίο έγγραφο προγραμματισμού των ισπανικών περιοχών του στόχου 5β,

- έχοντας υπόψη την ανακοίνωση της Επιτροπής σχετικά με το νέο περιφερειακό προγραμματισμό για τους στόχους 1 και 2 της κοινοτικής διαρθρωτικής πολιτικής (COM(95)0111),

- έχοντας υπόψη το σχέδιο περιφερειακής ανάπτυξης για τις ισπανικές περιοχές του στόχου 1 και το σχέδιο περιφερειακής και κοινωνικής αναπροσαρμογής για τις ισπανικές περιοχές του στόχου 2,

- έχοντας υπόψη τις αναφορές αριθ. 387/91 και 584/91,

- έχοντας υπόψη την έκθεση της Επιτροπής Περιφερειακής Πολιτικής και τη γνωμοδότηση της Επιτροπής Κοινωνικών Υποθέσεων και Απασχόλησης, (Α4- 0163/96)

Α. λαμβάνοντας υπόψη ότι τα διαρθρωτικά ταμεία δεν είναι παρά ένα μόνο από τα μέσα για την αντιμετώπιση των περιφερειακών ανισοτήτων στο πλαίσιο της Ένωσης, και εκτιμώντας ότι ο στόχος της ενίσχυσης της οικονομικής και κοινωνικής συνοχής, ο οποίος πρέπει να λαμβάνεται υπόψη από όλες τις κοινοτικές πολιτικές καθώς και από τις οικονομικές πολιτικές των κρατών μελών, απαιτεί την επίρρωση των εν λόγω ταμείων,

Β. λαμβάνοντας υπόψη ότι τα διαρθρωτικά ταμεία δημιουργούν βραδεία και ανόμοια σύγκλιση,

Γ. λαμβάνοντας υπόψη ότι στην Ισπανία υφίστανται μεγάλες ανισότητες μεταξύ των διαφόρων περιφερειών, ανισότητες που ουσιαστικά παρέμειναν αμετάβλητες παρά τις παρεμβάσεις της πρώτης περιόδου προγραμματισμού 1988-1993 και τη σημαντική προσέγγιση του μέσου κατά κεφαλήν ΑΕΠ της Ισπανίας στον κοινοτικό μέσο όρο,

Δ. λαμβάνοντας υπόψη ότι στη διάρκεια της περιόδου 1994-1999 οι διαρθρωτικές παρεμβάσεις στην Ισπανία θα υλοποιηθούν σε κλίμα δημοσιονομικής λιτότητας, όπως απαιτεί το σχέδιο σύγκλισης με στόχο το ενιαίο νόμισμα,

Ε. λαμβάνοντας υπόψη ότι το οξύτερο πρόβλημα που αντιμετωπίζει η ισπανική οικονομία είναι η ανεργία,

ΣΤ. λαμβάνοντας υπόψη το υψηλό ποσοστό ενεργού πληθυσμού στον πρωτογενή τομέα, καθώς και τη χαμηλή πυκνότητα πληθυσμού στην ύπαιθρο,

Ζ. λαμβάνοντας υπόψη ότι η άρση της απομόνωσης των περιφερειών μέσω της κατασκευής υποδομών αποτελεί βασική προτεραιότητα για το ξεπέρασμα των εμποδίων που αντιμετωπίζει η κοινωνικοοικονομική ανάπτυξη ιδίως στις περιοχές του στόχου 1,

Η. λαμβάνοντας υπόψη ότι το σύστημα περιφερειακής οργάνωσης της Ισπανίας χαρακτηρίζεται από υψηλό επίπεδο πολιτικής και θεσμικής αποκέντρωσης,

Θ. λαμβάνοντας υπόψη τον ουσιώδη ρόλο που πρέπει να έχουν, ως στοιχείο αποτελεσματικότητας, οι τοπικές και περιφερειακές αρχές καθώς και οι κοινωνικοί εταίροι στο σχεδιασμό, την αξιολόγηση και την παρακολούθηση των διαρθρωτικών παρεμβάσεων,

Ι. λαμβάνοντας υπόψη τη συζήτηση που διεξήχθη στο πλαίσιο της Επιτροπής Περιφερειακής Πολιτικής με την ευκαιρία της δημόσιας ακρόασης για τις διαρθρωτικές παρεμβάσεις στην Ισπανία, στην οποία εκπροσωπήθηκαν οι εθνικές, περιφερειακές και τοπικές διοικήσεις, οι κοινωνικοί εταίροι, τα συνδικάτα και οι οργανώσεις των εργοδοτών,

1. διαπιστώνει ότι κύριο χαρακτηριστικό των νέων κοινοτικών πλαισίων στήριξης των στόχων 1 και 2 και των ενιαίων εγγράφων προγραμματισμού του στόχου 5β για την περίοδο 1994-1999 είναι η συνέχιση, στις ουσιώδης πτυχές της, της προηγούμενης περιόδου προγραμματισμού[semigr ]

2. επικροτεί τη νέα έμφαση που δίδει το κοινοτικό πλαίσιο στήριξης του στόχου 1 στη βελτίωση και προσαρμογή του παραγωγικού συστήματος και του ανθρώπινου δυναμικού, καθώς και στη βελτίωση της ποιότητας ζωής (34,5% και 33,4% των πόρων, αντιστοίχως) εις βάρος των υποδομών, οι οποίες πάντως στην περίπτωση των μεταφορών θα χρηματοδοτηθούν στη διάρκεια αυτής της περιόδου από το Ταμείο Συνοχής[semigr ]

3. επιδοκιμάζει την έμφαση που δίδεται στην ανάπτυξη των ανθρώπινων πόρων, και συγκεκριμένα σ'ό,τι αφορά το Κοινοτικό Πλαίσιο Στήριξης για το Στόχο 1, επειδή μόνο με την άνοδο του επιπέδου κατάρτισης του εργαζόμενου πληθυσμού μπορούν να δημιουργηθούν θέσεις εργασίας και να μειωθεί η καταστροφικά υψηλή ανεργία. Υποστηρίζει κατά συνέπεια την έμφαση που δίδεται στην τεχνική -επαγγελματική κατάρτιση, ιδιαίτερα στον τεχνολογικό τομέα[semigr ]

4. πιστεύει ότι, ως μέρος μιας πολιτικής για την ανάπτυξη ειδικοτήτων και ως μέσο καταπολέμησης της ανεργίας των νέων, είναι σημαντικό οι παρεμβάσεις του ΕΚΤ να ενισχύσουν το στόχο εκείνο που θα εξασφαλίζει ότι κάθε νέος σε ηλικία 18 ετών θα διαθέτει κάποια επαγγελματικά προσόντα όπως ακριβώς ορίζεται στο νόμο του 1990 περί επαγγελματικής εκπαίδευσης[semigr ]

5. θεωρεί πως το γεγονός ότι προβλέπονται σημαντικοί πόροι για το δίκτυο μεταφορών από τον προγραμματισμό του στόχου 2 (40% του συνόλου των πόρων του ΕΤΠΑ για τα έτη 1994 και 1995 και 25% για το 1996) δεν πρέπει να αποβεί εις βάρος των προτεραιοτήτων αναδιοργάνωσης της οικονομικής δραστηριότητας που προβλέπονται για τις ζώνες του στόχου 2[semigr ]

6. αποδοκιμάζει στο πλαίσιο των επενδύσεων για το δίκτυο μεταφορών τη μεγαλύτερη βαρύτητα που δίδεται στην υποδομή των δρόμων σε σχέση με εκείνη των σιδηροδρόμων, καθώς και το ανώτερ επίπεδο χρηματοδότησης που χορηγήθηκε για την κατασκευή δρόμων σε σχέση με εκείνο που χορηγήθηκε για τη βελτίωση της υποδομής των σιδηροδρόμων, μέτρα που έρχονται σε αντίθεση με τις κατευθύνσεις του 5ου προγράμματος δράσης για το περιβάλλον και τη βιώσιμη ανάπτυξη[semigr ]

7. εκφράζει την έκπληξή του για την ελάχιστη προσοχή που δίδει το κοινοτικό πλαίσιο στήριξης του στόχου 1 στη διαχείριση των υδατικών πόρων, λαμβανομένης υπόψη της σπουδαιότητας που έχει το πρόβλημα του νερού σε μεγάλο μέρος των περιοχών που καλύπτονται από το στόχο αυτό για οικονομικούς και πολιτικούς λόγους[semigr ]

8. καλεί την Επιτροπή να ελέγξει τις χρησιμοποιούμενες για τα σχέδια διαχείρισης των υδατικών πόρων τεχνικές οικονομικής αξιολόγησης με σκοπό να διασφαλίζεται ότι δεν θα χρηματοδοτούνται προγράμματα συζητήσιμα από οικονομικής πλευράς και επιζήμια από πλευράς περιβάλλοντος καθώς και να προωθήσει επενδύσεις που θα μειώνουν τις απώλειες των δικτύων διανομής ύδατος και θα βελτιώνουν τη διατήρηση των υδατικών πόρων[semigr ]

9. υπενθυμίζει τη σπουδαιότητα που έχουν για την περιφερειακή διάρθρωση και για την ισόρροπη ανάπτυξη μεταξύ μεγάλων, μεσαίων και μικρών κέντρων τα δευτερεύοντα δίκτυα μεταφορών και φρονεί ότι οι επενδύσεις για τις υποδομές των μεταφορών θα πρέπει να προβλέπουν την ολοκλήρωση του εθνικού, διαπεριφερειακού και τοπικού δικτύου μεταφοράς καθώς και τη διασύνδεση μεταξύ των διαφόρων μέσων μεταφοράς[semigr ]

10. αποδοκιμάζει την έλλειψη συμμετοχής των τοπικών αρχών στον προγραμματισμό και θεωρεί αναγκαία την προώθηση της συμμετοχής τους στις επιτροπές παρακολούθησης[semigr ]

11. εκφράζει τη λύπη του για τις δυσχέρειες διαχείρισης και πληροφόρησης που αντιμετωπίζουν οι τοπικές αρχές όταν καλούνται να συμμετάσχουν στον κοινοτικό προγραμματισμό[semigr ]

12. εκτιμά ότι η κατανομή της διαχείρισης των πόρων μεταξύ της κεντρικής διοίκησης και των περιφερειακών διοικήσεων έπρεπε να είχε ως γνώμονα το επίπεδο αρμοδιοτήτων που ασκούν οι τελευταίες[semigr ]

13. θεωρεί ότι και στις περιοχές του στόχου 5β θα πρέπει να ενισχυθεί η συμμετοχή των περιφερειακών κυβερνήσεων και τοπικών αρχών και να δοθεί προτεραιότητα στις ενέργειες που δημιουργούν μόνιμες θέσεις εργασίας στην περιοχή[semigr ]

14. επιδοκιμάζει την ενεργό συμμετοχή των κοινωνικών εταίρων στα διάφορα στάδια προγραμματισμού και διαπραγμάτευσης των ΚΠΣ. Πιστεύει ότι και αυτοί μπορούν να διαδραματίσουν σημαντικό ρόλο στην εφαρμογή των προγραμμάτων και με ικανοποίηση διαπιστώνει ότι, όσον αφορά τα χρηματοδοτούμενα από το ΕΚΤ προγράμματα, εκπροσωπούνται οι κοινωνικοί εταίροι στις επιτροπές ελέγχου. Εκφράζει τη λύπη του, ωστόσο, που η συμμετοχή των κοινωνικών εταίρων δεν επεκτείνεται και στις επιτροπές ελέγχου στα άλλα ταμεία[semigr ]

15. επαναλαμβάνει ότι η κατά το δυνατό πληρέστερη ενημέρωση των δυνητικών δικαιούχων των διαρθρωτικών ενισχύσεων αποτελεί ουσιώδες στοιχείο για την επίτευξη της αποτελεσματικότητας και της διαφάνειας και ζητεί, συνεπώς, από τις εθνικές και περιφερειακές αρχές να χρησιμοποιήσουν τα επίσημα δελτία που διαθέτουν για τη δημοσίευση των βασικών στοιχείων των επιχειρησιακών προγραμμάτων καθώς και των αποφάσεων εγκρίσεως των έργων[semigr ]

16. εκφράζει τη λύπη του για το ότι κατά την έναρξη προγραμματισμού της παρούσας περιόδου δεν ήταν διαθέσιμος ένας πλήρης απολογισμός των αποτελεσμάτων των πρώτων κοινοτικών πλαισίων στήριξης, και ζητεί από τις εθνικές και περιφερειακές αρχές καθώς και από την Επιτροπή να καταβάλλουν, υπό το φως των εν λόγω αποτελεσμάτων, μια σύντονη προσπάθεια προσασμογής μέσω των επιτροπών παρακολούθησης[semigr ]

17. εκφράζει τη λύπη του για την ελάχιστα ενοποιημένη προσέγγιση των διαφόρων πόρων που χαρακτηρίζει τις διαρθρωτικές παρεμβάσεις στην Ισπανία, πράγμα που οφείλεται κατά κύριο λόγο στην υπερβολική κατάτμηση αρμοδιοτήτων μεταξύ των διαφόρων υπηρεσιών των ισπανικών διοικήσεων[semigr ] παρά ταύτα, φρονεί ότι οι ολοκληρωμένες μέθοδοι για διαρθρωτική παρέμβαση θα ενισχυθούν από την καλύτερη συνεργασία ανάμεσα στη ΓΔ V και ΓΔ ΧVI της Επιτροπής και στις ισπανικές αρχές.

18. θεωρεί ανεπαρκή το συντονισμό των διαρθρωτικών ταμείων με τα άλλα κοινοτικά χρηματοδοτικά μέσα και, ιδιαίτερα, εκφράζει τη λύπη του για την έλλειψη συγκεκριμένων προβλέψεων σχετικά με τις συνεισφορές στο ΚΠΣ του στόχου 1 εκ μέρους της ΕΤΕ και του Ταμείου Συνοχής, που θα πρέπει εξάλλου να συμβάλλουν στο διπλασιασμό το 1999 των πιστώσεων για τις περιοχές του εν λόγω στόχου, όπως ορίζεται από το άρθρο 12 του κανονισμού-πλαισίου των διαρθρωτικών ταμείων (ΕΟΚ) 2081/93 ((ΕΕ L 193 της 31.7.1993, σελ. 5))[semigr ]

19. θεωρεί ικανοποιητική την αύξηση των ποσοστών της κοινοτικής χρηματοδότησης στις ζώνες του στόχου 1, σε συνάρτηση με την κοινωνικοοικονομική κατάσταση της κάθε συγκεκριμένης περιοχής, ιδίως λαμβάνοντας υπόψη το κλίμα δημοσιονομικής λιτότητας μέσα στο οποίο θα υλοποιηθεί ο νέος προγραμματισμός καθώς και το ότι τα εν λόγω ποσοστά είναι ακόμη κατά πολύ χαμηλότερα του ανωτάτου ορίου που επιτρέπουν οι κανονισμοί[semigr ]

20. καλεί την Επιτροπή να εξετάσει με προσοχή τις επενδύσεις για έργα υποδομών που απειλούν την ακεραιότητα σημαντικών φυσικών οικοτόπων, συμπεριλαμβανομένων και εκείνων που έχουν ήδη χαρακτηρισθεί ως χρήζοντες ειδικής προστασίας βάσει των οδηγιών περί των αγρίων πτηνών και περί των οικοτόπων, και, εάν χρειασθεί, να χρησιμοποιήσει όλα τα μέσα που έχει στη διάθεσή της προκειμένου να επεξεργασθεί λύσεις για εναλλακτικά σχέδια[semigr ]

21. θεωρεί ότι ο σεβασμός των κοινοτικών πολιτικών και η προστασία του περιβάλλοντος απαιτούν να διασφαλισθεί ότι το Γνωμοδοτικό Συμβούλιο Περιβάλλοντος θα ενημερώνεται επαρκώς, οσάκις το ζητήσει, για τα σχέδια που χρηματοδοτούνται από τους διαρθρωτικούς πόρους, όπως προβλέπεται από την οδηγία 90/313/ΕΚ σχετικά με την ελεύθερη πρόσβαση στις πληροφορίες για το περιβάλλον ((ΕΕ L 158 της 23.6.1990, σελ. 56)), ενημέρωση η οποία θα πρέπει να καλύπτει τις περιβαλλοντικές πτυχές καθώς και εκείνες που αφορούν στην οικονομική βιωσιμότητα[semigr ] επίσης, θα πρέπει να διασφαλισθεί η συμμετοχή στις επιτροπές παρακολούθησης εμπειρογνωμόνων για θέματα περιβάλλοντος[semigr ]

22. εμμένει στην ανάγκη συνέχισης και εδραίωσης της δράσης των διαρθρωτικών ταμείων και υπενθυμίζει ότι η συνεισφορά τους στην προσπάθεια για την εξάλειψη των περιφερειακών ανισοτήτων στο πλαίσιο της Ένωσης θα είναι αποτελεσματική μόνο όταν η οικονομική και κοινωνική συνοχή αποτελέσει όντως καθοδηγητικό κριτήριο στη χάραξη και εφαρμογή της κοινοτικής πολιτικής σε όλους τους τομείς[semigr ]

23. αναθέτει στον Πρόεδρό του να διαβιβάσει το παρόν ψήφισμα στην Επιτροπή, την Ισπανική Κυβέρνηση και τα δύο σώματα του Ισπανικού Κοινοβουλίου.